Document ID: 32004R0637

Ir-Regolament tal-Kummissjoni (KE) Nru 637/2004
tal-5 ta' April 2004
li jissupplimenta l-Anness tar-Regolament (KE) Nru 2400/96 dwar id-dħul ta' ċerti ismijiet fir-Reġistru tad-designazzjonijiet ta' l-oriġini protetti u ta' l-indikazzjonijiet ġeografiċi protetti (Agneau de Pauillac u Agneau du Poitou-Charentes)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 ta' l-14 ta' Lulju 1992 dwar il-protezzjoni ta' l-indikazzjonijiet u d-designazzjonijiet ta' l-oriġini għall-prodotti agrikoli u ta' l-ikel [1], u partikolarment l-Artikolu 6(3) u (4) tiegħu,
Billi:
(1) Bi qbil ma' l-Artikolu 5 tar-Regolament (KEE) Nru 2081/92, Franza bagħtet applikazzjoni lill-Kummissjoni għar-reġistrazzjoni ta' l-ismijiet "Agneau de Pauillac" i "Agneau du Poitou-Charentes" bħala indikazzjonijiet ġeografiċi protetti.
(2) Bi qbil ma' l-Artikolu 6(1) ta' dak ir-Regolament, l-applikazzjonijiet ġew misjuba li jilħqu l-ħtiġiet kollha stabbiliti hemmhekk, u partikolarment li fihom l-informazzjoni kollha meħtieġa b'konformità ma' l-Artikolu 4 tiegħu.
(3) L-ebda stqarrija ta' oġġezzjoni, fil-qofol tat-tifsira ta' l-Artikolu 7 tar-Regolament (KEE) Nru 2081/92 ma kienet waslet għand il-Kummissjoni bħala segwiment tal-pubblikazzjoni fil-Ġurnal Uffiċjali ta' l-Unjoni Ewropea [2] ta' l-ismijiet elenkati fl-Anness ta' dan ir-Regolament.
(4) L-ismijiet konsegwentament jikkwalifikaw sabiex ikunu mdaħħla fir-Reġistru ta' designazzjonijiet ta' l-oriġini protetti u ta' l-indikazzjonijiet ġeografiċi protetti u għandhom għalhekk ikunu protetti fil-livell tal-Komunità bħala indikazzjonijiet ġeografiċi protetti.
(5) L-Anness ta' dan ir-Regolament jissupplementa l-Anness tar-Regolament tal-Kummissjoni (KE) Nru 2400/96 [3],
ADOTTAT DAN IR-REGOLAMENT:
Artikolu 1
L-ismijiet fl-Anness miġjub hawn huma miżjuda ma' l-Anness tar-Regolament (KE) Nru 2400/96 u mdaħħla bħala indikazzjonijiet ġeografiċi protetti (PGI) fir-Reġistru ta' designazzjonijiet ta' l-oriġini protetti u ta' l-indikazzjonijiet ġeografiċi protetti kif hemm provvediment dwar dan fl-Artikolu 6(3) tar-Regolament (KEE) Nru 2081/92.
Artikolu 2
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta' April 2004.

Labels: 3
18
6